A Törvényszék (hetedik tanács) 2012. június 21-i ítélete – Spanyolország kontra Bizottság
(T-264/10. és T-266/10. sz. ügy)
„A Kohéziós Alap és az ERFA Spanyolország által irányított operatív programja (ESZA hátrányos megkülönböztetés 2007–2013 operatív program) – Időközi kifizetési kérelem – A kifizetési határidőnek az irányítási és ellenőrzési rendszer működésében fennálló súlyos hiányosság miatti megszakításáról
szóló határozat – Megsemmisítés iránti kereset – Elfogadhatóság – Az 1083/2006/EK rendelet 87. cikkének (2) bekezdése”
1.                     Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Az időközi
kifizetési kérelem elbírálására vonatkozó határidő megszakításáról szóló határozat – Az elkülönülő különös eljárás végső határidejét
jelentő aktus – Bennfoglaltság (EUMSZ 263. cikk; 1083/2006 tanácsi rendelet) (vö. 10–13., 20. pont)
2.                     Gazdasági, társadalmi és területi kohézió – Szerkezeti beavatkozások – Az Unió általi finanszírozás – 1083/2006 rendelet –
Időközi kifizetés – A 86. cikkben foglalt feltételeknek megfelelő kifizetési kérelem – Az ilyen kérelem nyilvántartásba vételétől
számított, az időközi kifizetés teljesítésére vonatkozó két hónapos határidő – A kifizetésnek a határidő lejártát követő megszakítása
– Kizártság (1083/2006 tanácsi rendelet, 87. cikk, (2) bekezdés és 91. cikk, (1) bekezdés) (vö. 33–36. pont)
Tárgy
Azon 2010. május 10-i (T-264/10. sz. ügy) és május 11-i (T-266/10. sz. ügy) bizottsági határozatok elleni keresetek, amelyek
a Spanyol Királyság által benyújtott egyes, időközi kifizetési kérelmek elbírálására vonatkozó határidejének megszakításáról
tájékoztatták a spanyol hatóságokat.
Rendelkező rész
1)
A Törvényszék a T-264/10. és T-266/10. sz. ügyeket ítélethozatal céljából egyesíti.
2)
A Törvényszék megsemmisíti azon 2010. május 10-i és 11-i európai bizottsági határozatokat, amelyek arról tájékoztatták a spanyol
hatóságokat, hogy a Bizottság megszakította a Spanyol Királyság által benyújtott egyes, időközi kifizetési kérelmek elbírálására
vonatkozó határidőt.
3)
A Törvényszék a késedelmi kamat fizetése iránti kérelem megalapozottságának elismerése iránti kérelmet elutasítja.
4)
Nem szükséges határozni az az iránti kérelemről, hogy a Törvényszék az eljárási szabályzata 64. cikkén alapuló pervezető intézkedést
rendeljen el.
5)
A Törvényszék a Bizottságot kötelezi a költségek viselésére.